b'\n_START_ARTICLE_\nMario Aurelio Poli\n_START_SECTION_\n\xc5\xbdivotopis\n_START_PARAGRAPH_\nMario Aurelio Poli je ro\xc4\x91en u Buenos Airesu, 29. studenog 1947. godine. Zapo\xc4\x8deo je filozofsko-teolo\xc5\xa1ki studij 1969. u sjemeni\xc5\xa1tu Inmaculada Concepci\xc3\xb3n u Villi Devoto. Doktor teologije postao je na Papinskom katoli\xc4\x8dkom sveu\xc4\x8dili\xc5\xa1tu u Argentini. Poli je zare\xc4\x91en za sve\xc4\x87enika 25. studenog 1978. te je vodio \xc5\xbeupu San Cayetano u Liniersu dvije godine._NEWLINE_Papa Ivan Pavao II. ga je imenovao pomo\xc4\x87nim nadbiskupom Buenos Airesa i naslovnim biskupom biskupije Abidda, 8. velja\xc4\x8de 2002. godine. Papa Benedikt XVI. ga je, 24. lipnja 2008., imenovao biskupom biskupije Santa Rosa. Polijevo slu\xc5\xbebeno imenovanje za nadbiskupa Buenos Airesa objavljeno je 28. o\xc5\xbeujka 2013., a ustoli\xc4\x8den je 20. travnja iste godine. Tako je Poli preuzeo mjesto Jorgea Bergoglija koji je te godine postao biskup Rima. Preuzev\xc5\xa1i tu du\xc5\xbenost postao je primasom Argentine._NEWLINE_Poli je zara\xc4\x91en za kardinala sve\xc4\x87enika, na konzistoriju, 22. velja\xc4\x8de 2014. godine, i dodijeljena mu je naslovna crkva San Roberto Bellarmino. Dana 22. svibnja 2014. godine imenovan je za \xc4\x8dlana Kongregacije za Isto\xc4\x8dne Crkve te Papinskog vije\xc4\x87a za laike. Godine 2015. Poli se, zbog administrativnih razloga, zalo\xc5\xbeio da se Sve\xc4\x87eni\xc4\x8dko bratstvo sv. Pija X. pri argentinskoj vladi prizna kao "biskupijsko udru\xc5\xbeenje"._NEWLINE_Za geslo ima Daj dakle sluzi svojemu srce razumno (lat. Dabis ergo servo tuo cor docile, \xc5\xa1pa. Conc\xc3\xa9deme Se\xc3\xb1or un coraz\xc3\xb3n que escuche).'